36. ΒΑΣΙΛΙΚΟΝ ΔΙΑΤΑΓΜΑ της 30 Αυγ./9 Σεπτ. 1955 Περί συστάσεως Ειρηνοδικείων εις τας έδρας των Δήμων της τέως Διοικήσεως Πρωτευούσης. Έχοντες υπ’ όψιν 1)το άρθρ. 7 του Ν.Δ. 2184/52 «περί τροποποιήσεως των περί προσόντων δικαστικών υπαλλήλων Διατάξεων, του Κώδικος των Δικηγόρων και άλλων τινων διατάξεων», 2)τας υπ’ αριθ. 91/55 και 92/55 συμφώνους γνωμοδοτήσεις του Συμβουλίου των εν Αθήναις Πρωτοδικών και 3)την υπ’ αριθ. 518/1955 έκθεσιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Συνιστώμεν εν τη περιφερεία του Πρωτοδικείου Αθηνών και εις τας έδρας των Δήμων της τέως Διοικήσεως Πρωτευούσης τα κάτωθι Ειρηνοδικεία Α΄ τάξεως: 1.Εν τη έδρα του Δήμου Καλλιθέας, Ειρηνοδικείον Α΄ τάξεως ονομαζόμενον «Ειρηνοδικείον Καλλιθέας», περιλαμβάνον εις την δικαιοδοσίαν αυτού τους Δήμους Καλλιθέας, Νέας Σμύρνης και Ταύρου. 2.Εν τη έδρα του Δήμου Βύρωνος, Ειρηνοδικείον Α΄ τάξεως ονομαζόμενον «Ειρηνοδικείον Βύρωνος», περιλαμβάνον εις την δικαιοδοσίαν αυτού τον ομώνυμον Δήμον. 3.Εν τη έδρα του Δήμου Νέας Ιωνίας, Ειρηνοδικείον Α΄ τάξεως ονομαζόμενον Ειρηνοδικείον «Νέας Ιωνίας», περιλαμβάνον εις την δικαιοδοσίαν του τον ομώνυμον Δήμον. 4.Εν τη έδρα του Δήμου Περιστερίου, Ειρηνοδικείον Α΄ τάξεως ονομαζόμενον «Ειρηνοδικείον Περιστερίου», περιλαμβάνον εις την δικαιοδοσίαν του τον ομώνυμον Δήμον. 5.Εν τη έδρα του Δήμου Ζωγράφου, Ειρηνοδικείον Α΄ τάξεως, ονομαζόμενον «Ειρηνοδικείον Ζωγράφου», περιλαμβάνον εις την δικαιοδοσίαν του τον ομώνυμον Δήμον. Άπασαι αι ανωτέρω περιφέρειαι αποσπώνται εκ του Ειρηνοδικείου Αθηνών εις την δικαιοδοσίαν του οποίου υπάγονται άχρι τούδε και ούτινος η περιφέρεια περιορίζεται αναλόγως. Ημέρα ενάρξεως της λειτουργίας των Ειρηνοδικείων τούτων ορίζεται η 1 Οκτωβρίου, αφ’ ης πάσαι αι εκκρεμείς ενώπιον του Ειρηνοδικείου Αθηνών υποθέσεις των αποσπωμένων ως άνω περιφερειών, μεταβιβάζονται εις τα συνιστώμενα Ειρηνοδικεία. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος. (Αντί της σελ. 176,01 Σελ. 176,01(α) Ειρηνοδικεία - Πταισματοδικεία 6.Β.δ.35-36 